Invado di Ukraina da Rusia (2022)

L'invado Rusa en Ukraina esas milito (anke nomita operaco militala speciala segun la Rusa propagado) lansita ye la 24ma di februaro 2022 sub impero dal prezidanto Rusa Vladimir Putin, e duranta til nun. Kelka fonti jukikas ke ol esis la maxim granda milital atako eventinta en Europana teritorio depos la duesma mondomilito.npr.org The ripple effects of Russia's war in Ukraine continue to change the worldforbes ‘Not Since World War II’: The Worrying Precedent Many Are Evoking For The Ukraine War

Ca konflikto aparis pos gradopa kresko en la disputi inter Rusia ed Ukraina. Nome depos novembro 2021, Rusia plufortigis sua armeo apud la frontiero kun Ukraina, e kritikis publike l'expanso di ONAT. Pose, ye la mezo di februaro 2022, Vladimir Putin agnoskis la nedependanteso di separema republiki Doneck e Lugansk, qui formacis tale nomizita federuro Novorosiya ("Nova Rusia"). Poka dii pose, ye la 21ma di februaro 2022, trupi Rusa eniris la regiono Donbas, en estal Ukraina.

Forsan preventiva la konflikto difuzis rapide tra la tota lando, minacante precipue Kiyiv, la chefurbo, ma anke direte la prezidanto Ukrainana, Volodimir Zelenskiy. Poka minuti pos l'anunco dil invado, existis informi pri explozi en Kiyiv, Harkiv, Odesa, e la Donbas.

Ca konflikto ank esas la milito maxim bone dokumentizata e raportata de la historio mondala pro la quanteso di poshotelefonili e brodkasti dil sociala reti interretala. Tamen, til nun la quanto di mortinti en amba flanki duras esar necerta. Ye la 2ma di marto, Rusa armeo unesmafoye konfirmis statistiki pri 498 morti, e 1597 plusa soldati vundita.

Provinco Kursk

La 6ma di agosto 2024 Ukraina olua-foye inkursis Rusia en la provinco Kursk, okupis granda parto de la teritorio e kaptis rusa soldatihttps://www.lemonde.fr/international/article/2024/08/18/j-ai-arrete-de-compter-a-cent-prisonniers-les-forces-ukrainiennes-affirment-detenir-de-nombreux-soldats-russes-captures-dans-la-region-de-koursk_6285145_3210.html.

Nord-Koreana soldati

Depos oktobro 2024 Nord-Koreana trupi kombatas en Ukraina por Rusia, en la provinco Kursk, konseque interkonsento inter Putin e Kim Jong-un. La 10.000 Nord-Koreana soldati esas elit-uneso di Nord-Korea konocata per la nomo Tempest-uneso, li kombatas en uniformi di Rusiahttps://nos.nl/artikel/2545712-rol-noord-koreaanse-troepen-in-oorlog-oekraine-wordt-langzaam-duidelijker.

La 4ma di februaro 2025 Ukrainan ed Usana fonti konfirmas la desaparo di la Nord-Koreana soldatihttps://www.volkskrant.nl/buitenland/noord-koreanen-verdwenen-aan-front-koersk-helft-legermacht-zou-zijn-uitgeschakeld~bf81c1a4/?referrer=https%3A%2F%2Fwww.google.com%2F. Segun l'Ukrainan armeestro Olexandr Sirski la duimo dil arme-uneso Nord-Korean esas eliminita, pro to Nord-Korea retraktis la soldatihttps://legrandcontinent.eu/fr/2025/01/29/apres-avoir-subi-de-lourdes-pertes-les-troupes-nord-coreennes-se-retirent-en-partie-de-la-ligne-de-front-a-koursk/.

Referi

Kategorio:Historio di Rusia
Kategorio:Historio di Ukraina